hindi makaiwas sa kagipitan ang kaawaawang binata: nag aalinlangan sa kung nararapat niyang ihalo ang kamagong sa mga metal, ang marmol sa mga bubog at ang asabatse ay iwan sa alanganin, hanggang sa ang kalapit niyang si juanito pelaez ay bumulong sa kaniya ng lihim na: ang salaming kamagong ay kasama ng mga salaming kahoy! inulit ng lito nating binata ang kaniyang nadingig, kayat nag ihit sa katatawa ang kalahati ng klase. ikaw ang mabuting kamagong! ang sabi ng katedratiko na napilitang tumawa tingnan natin kung alin ang tatawagin nating salamin: ang pamukha, per se, in quantum est superficies ang katawang bumubuo ng ibabaw na ito kayay ang bagay na kinapapatungan ng pamukhang ito ang pinagbuhatang bagay, na naiba dahil sa pagkakabago sa kaniya ng tinatawag na pamukha, sapagkat maliwanag na, sa dahilang ang pamukha ay kabaguhan ng mga katawan, ay hindi mangyayaring mawalan ng kabagayan. tingnan natin ano ang sabi mo?